העמקה: רמב"ן ואינו נראה. אבל וירא אדוניו כי ה' אתו, כי יצליחו מעשיו בכל עת יותר מכל אדם וידע כי מאת אלוהים הוא לו. וכן (לעיל כו,כח): 'ראה ראינו כי היה ה' עמך'. וימצא חן בעיניו ושמו משרת לעצמו ופקיד על ביתו. וכלי שלו נתן בידו, להיות פקיד ונגיד על כל אשר לו בביתו בשדה:

"ויהי יוסף יפה תואר ויפה מראה" (פס' ו') [העמקה]

רש"י ו: ויהי יוסף יפה תואר–"כיון שראה עצמו מושל, התחיל אוכל ושותה ומסלסל בשערו, אמר הקב"ה אביך מתאבל ואתה מסלסל בשערך, אני מגרה בך את הדוב, מיד 'ותשא אשת אדוניו 'וגו' - כל מקום שנאמר אחר סמוך".

התורה לא מרבה לתאר חיצוניות של אדם. אם רצתה התורה לתאר את יוסף, הרי שהמקום המתאים הוא בפרק ל"ז (בהיכרות עם יוסף) ולא כאן. תיאור המראה החיצוני מופיע דווקא כאשר היופי יוצר בעיה: "...וַיְהִי יוֹסֵף יְפֵה תֹאַר וִיפֵה מַרְאֶה: וַיְהִי אַחַר הַדְּבָרִים הָאֵלֶּה וַתִּשָּׂא אֵשֶׁת אֲדֹנָיו אֶת עֵינֶיהָ אֶל יוֹסֵף..."

כך גם בבראשית יב יא-יב. יופיה של שרה מוזכר לראשונה כאשר נוצרת בעיה: "וַיְהִי כַּאֲשֶׁר הִקְרִיב לָבוֹא מִצְרָיְמָה וַיֹּאמֶר אֶל -שָׂרַי אִשְׁתּוֹ הִנֵּה-נָא יָדַעְתִּי כִּי אִשָּׁה יְפַת-מַרְאֶה אָתְּ: וְהָיָה כִּי יִרְאוּ אֹתָךְ הַמִּצְרִים וְאָמְרוּ אִשְׁתּוֹ זֹאת וְהָרְגוּ אֹתִי וְאֹתָךְ יְחַיּוּ"

**יוסף ואשת פוטיפר [פסוקים ז-כב]**



ז וַיְהִי אַחַר הַדְּבָרִים הָאֵלֶּה וַתִּשָּׂא אֵשֶׁת אֲדֹנָיו אֶת עֵינֶיהָ אֶל יוֹסֵף וַתֹּאמֶר שִׁכְבָה עִמִּי:

ח **וַיְמָאֵן וַיֹּאמֶר אֶל אֵשֶׁת אֲדֹנָיו הֵן אֲדֹנִי לֹא יָדַע אִתִּי מַה בַּבָּיִת וְכֹל אֲשֶׁר יֶשׁ לוֹ נָתַן בְּיָדִי:**

ט אֵינֶנּוּ גָדוֹל בַּבַּיִת הַזֶּה מִמֶּנִּי וְלֹא חָשַׂךְ מִמֶּנִּי מְאוּמָה כִּי אִם אוֹתָךְ בַּאֲשֶׁר אַתְּ אִשְׁתּוֹ

וְאֵיךְ אֶעֱשֶׂה הָרָעָה הַגְּדֹלָה הַזֹּאת **וְחָטָאתִי לֵאלֹהִים:**

י וַיְהִי כְּדַבְּרָהּ אֶל יוֹסֵף יוֹם יוֹם וְלֹא שָׁמַע אֵלֶיהָ לִשְׁכַּב אֶצְלָהּ לִהְיוֹת עִמָּהּ:

יא וַיְהִי כְּהַיּוֹם הַזֶּה וַיָּבֹא הַבַּיְתָה לַעֲשׂוֹת מְלַאכְתּוֹ וְאֵין אִישׁ מֵאַנְשֵׁי הַבַּיִת שָׁם בַּבָּיִת:

יב וַתִּתְפְּשֵׂהוּ בְּבִגְדוֹ לֵאמֹר שִׁכְבָה עִמִּי וַיַּעֲזֹב בִּגְדוֹ בְּיָדָהּ וַיָּנָס וַיֵּצֵא הַחוּצָה:

יג וַיְהִי כִּרְאוֹתָהּ כִּי עָזַב בִּגְדוֹ בְּיָדָהּ וַיָּנָס הַחוּצָה:

יד וַתִּקְרָא לְאַנְשֵׁי בֵיתָהּ וַתֹּאמֶר לָהֶם לֵאמֹר רְאוּ הֵבִיא לָנוּ אִישׁ עִבְרִי לְצַחֶק בָּנוּ בָּא אֵלַי לִשְׁכַּב עִמִּי

וָאֶקְרָא בְּקוֹל גָּדוֹל:

טו וַיְהִי כְשָׁמְעוֹ כִּי הֲרִימֹתִי קוֹלִי וָאֶקְרָא וַיַּעֲזֹב בִּגְדוֹ אֶצְלִי וַיָּנָס וַיֵּצֵא הַחוּצָה:

טז וַתַּנַּח בִּגְדוֹ אֶצְלָהּ עַד בּוֹא אֲדֹנָיו אֶל בֵּיתוֹ:

יז וַתְּדַבֵּר אֵלָיו כַּדְּבָרִים הָאֵלֶּה לֵאמֹר בָּא אֵלַי הָעֶבֶד הָעִבְרִי אֲשֶׁר הֵבֵאתָ לָּנוּ לְצַחֶק בִּי:

יח וַיְהִי כַּהֲרִימִי קוֹלִי וָאֶקְרָא וַיַּעֲזֹב בִּגְדוֹ אֶצְלִי וַיָּנָס הַחוּצָה:

יט וַיְהִי כִשְׁמֹעַ אֲדֹנָיו אֶת דִּבְרֵי אִשְׁתּוֹ אֲשֶׁר דִּבְּרָה אֵלָיו לֵאמֹר כַּדְּבָרִים הָאֵלֶּה עָשָׂהּ לִי עַבְדֶּךָ וַיִּחַר אַפּוֹ:

כ וַיִּקַּח אֲדֹנֵי יוֹסֵף אֹתוֹ וַיִּתְּנֵהוּ אֶל בֵּית הַסֹּהַר מְקוֹם אֲשֶׁר (אסורי) אֲסִירֵי הַמֶּלֶךְ אֲסוּרִים וַיְהִי שָׁם בְּבֵית הַסֹּהַר:

כא וַיְהִי ה' אֶת יוֹסֵף וַיֵּט אֵלָיו חָסֶד וַיִּתֵּן חִנּוֹ בְּעֵינֵי שַׂר בֵּית הַסֹּהַר:

כב וַיִּתֵּן שַׂר בֵּית הַסֹּהַר בְּיַד יוֹסֵף אֵת כָּל הָאֲסִירִם אֲשֶׁר בְּבֵית הַסֹּהַר וְאֵת כָּל אֲשֶׁר עֹשִׂים שָׁם הוּא הָיָה עֹשֶׂה:

כג אֵין שַׂר בֵּית הַסֹּהַר רֹאֶה אֶת כָּל מְאוּמָה בְּיָדוֹ בַּאֲשֶׁר ה' אִתּוֹ וַאֲשֶׁר הוּא עֹשֶׂה ה' מַצְלִיחַ:

**נסיונות אשת פוטיפר ליצור קשר עם יוסף וסירובו:**

שני הנימוקים לסירובו מופיעים בפסוקים ח-ט:

1. זהו חטא **מוסרי אנושי**  המנוגד ל**אמון שפוטיפר נתן בו "וכל אשר יש בו נתן בידי"** (פס ח)

2. זהו חטא  **דתי**  (בין אדם למקום )זוהי התנהגות לא ראויה של האדם כלפי  **ה'**  "וחטאתי ל**אלוקים**"

בדברים של יוסף לאשת פוטיפר ,הוא מקדים את המוסר האנושי למוסר האלוקי ,כפי הנראה מתוך הבנה שזהו הנימוק שאשת פוטיפר המצרית יכולה להבין ושצריך להיות משמעותי יותר עבורה.

**יוסף הצדיק הועמד בפני ניסיון קשה עם אשת פוטיפר ועמד בו:**

הדברים בהם ניתן לראות כי יוסף עמד בניסיון בפניו הוא הועמד עם אשת פוטיפר הם:

1. **יוסף סרב לבקשת אשת פוטיפר שהוא ישכב אתה** (פס' ז-ט)

2. **למרות שאשת פוטיפר חזרה על דבריה ליוסף פעם אחר פעם** " כְּדַבְּרָהּ אֶל יוֹסֵף יוֹם יוֹם" **סרב (**פס י)

3. גם כאשר אשת פוטיפר ניסתה להכריח את יוסף לחטוא איתה הוא סרב ,"וינס ויצא החוצה "

עמ' 113

"וַיְהִי כְּהַיּוֹם הַזֶּה, וַיָּבֹא הַבַּיְתָה לַעֲשׂוֹת מְלַאכְתּוֹ" (י"א)

בבלי סוטה, ל"ו ע"ב (וגם ברש"י לפס' י"א):

"באותה שעה באתה [באה] דיוקנו של אביו ונראתה לו בחלון,

אמר לו: יוסף, עתידין אחיך שיכתבו על אבני אפוד ואתה ביניהם, רצונך שימחה שמך מביניהם...?

מנין קיבל יוסף את הכוח לעמוד בניסיון עם אשת פוטיפר?

**חז"ל אומרים:"שדמות דיוקנו של אביו" סייע ליוסף לעמוד בניסיון , החינוך הערכי שיוסף קיבל בעבר מיעקב מנע ממנו לחטוא, או שיוסף הבין כי ההפסד שעלול להיגרם לו בעתיד אם הוא יחטא ( ששמו לא יכתב על אבני האפוד) שזה הרבה יותר גדול מההנאה שתהיה לו מהחטא ולכן לא כדאי לו לחטוא.**

\*\* דוקא בנכר יוסף מתגלה כיוסף הצדיק, והוא מזכיר את שם ה' ועומד בניסיון הפיתוי של אשת פוטיפר.

מה הם הדברים שעושה אשת פוטיפר כדי לחזק את הגירסה השיקרית שלה בנוגע למה שעשה יוסף?

1.**אשת פוטיפר הזעיקה את המשרתים שלה וסיפרה להם שיוסף ניסה לתקוף אותה.**

2. אשת פוטיפר השאירה אצלה את הבגד של יוסף שהיא חטפה ממנו.

3. **אשת פוטיפר סיפרה לבעלה ולאנשי ביתה** כי יוסף ברח בגלל הצעקות שלה.

לאיזו מטרה אלוקית סייעה העלילה של אשת פוטיפר על יוסף?

**המטרה: קיום גזרת גרות ועינוי לעמ"י שנאמרה בברית בין הבתרים, קיום התוכנית האלוקית..**

או: כלכלת יעקב ומשפחתו בשנות הרעב.

דרך מימוש המטרה: **עלילת אשת פוטיפר גרמה שיוסף הוכנס לכלא שבו הוא פגש את שר המשקים ופתר את חלומו וכתוצאה מכך יוסף פתר את חלומות פרעה ושולט על מצרים...**

וכתוצאה מכך יוסף הציל את משפחתו מהרעב, אבל בסופו של תהליך התחיל למעשה שיעבוד עם ישראל במצרים.

העמקה: (רשות)

"ויהי כשמוע אדוניו... כדברים האלה עשה לי עבדך ויחר אפו" (פסוק י"ט) מדוע לא הרג פוטיפר את יוסף? [להעמקה]

ספורנו: "'ויחר אפו'... כי אמנם לא חרה אפו על יוסף בזה, שהאמין יותר לדברי יוסף, אבל נתנו בבית הסוהר להראות שהאמין לה לכבודה..."

ראב"ע: 'ויחר אפו'. ואף על פי כן לא הרגו, כי בספק היה הדבר אצלו".

הפרשנים עונים על קושי תכני – מדוע יוסף נענש בעונש יחסית קל והלא הוא הואשם בניסיון לעשות עבירה של גילוי עריות (גם בקרב הגויים זו נחשבה עברה חמורה ביותר)?

'ויחר אפו' – מה לכאורה חסר במשפט (קושי תחבירי)?

על מי חרה אפו של פוטיפר לפי ספורנו, ועל מי חרה אפו לפי ראב"ע?



עמ' 114